ddrg/super_eurlex huggingface dataset:
Odločba Komisije

z dne 20. maja 1999

o spremembi Odločbe 97/569/ES o sestavi začasnih seznamov obratov tretjih držav, iz katerih države članice dovolijo uvoz mesnih izdelkov

(notificirano pod dokumentarno številko K(1999) 1352)

(besedilo velja za EGP)

(1999/336/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov v tretjih državah, iz katerih se državam članicam, v vmesnem obdobju, dovoli uvoz nekaterih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo Sveta 98/603/ES [2], in zlasti člena 2(1) Odločbe,

(1) ker so začasni seznami obratov tretjih držav, ki proizvajajo mesne izdelke, izdelani z Odločbo Komisije 97/569/ES [3], kakor je bila nazadnje spremenjena z Odločbo Komisije 98/346/ES [4];

(2) ker sta Češka republika in Romunija poslali seznam obratov, ki proizvajajo mesne izdelke in za katere odgovorni organi zagotavljajo, da je obrat v skladu s predpisi Skupnosti;

(3) ker se zato lahko izdela začasen seznam obratov, ki proizvajajo mesne izdelke, za Češko republiko in Romunijo; ker se mora zato ustrezno spremeniti Odločba 97/569/ES;

(4) ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Besedilo Priloge k tej odločbi se doda Prilogi Odločbe 97/569/ES.

Člen 2

Ta odločba se uporablja od 20. maja 1999.

Člen 3

Ta odločba je naslovljena na države članice.

V Bruslju, 20. maja 1999

Za Komisijo

Franz Fischler

Član Komisije

[1] UL L 243, 11.10.1995, str. 17.

[2] UL L 289, 28.10.1998, str. 36.

[3] UL L 234, 26.8.1997, str. 16.

[4] UL L 154, 28.5.1998, str. 35.

--------------------------------------------------

ANEXOBILAGANHANGΠAPAPTHMAANNEXANNEXEALLEGATOBIJLAGEANEXOLIITEBILAGA

"País: REPÚBLICA CHECALand: DEN TJEKKISKE REPUBLIKLand: TSCHECHISCHE REPUBLIKΧώρα: ΤΣΕΧΙΚΗ ΔΗΜΟΚΡΑΤΙΑCountry: CZECH REPUBLICPays: RÉPUBLIQUE TCHÈQUEPaese: REPUBBLICA CECALand: TSJECHISCHE REPUBLIEKPaís: REPÚBLICA CHECAMaa: TŠEKIN TASAVALTALand: TJECKISKA REPUBLIKEN

1 | 2 | 3 | 4 | 5 |

CZ 95 | Mäsokombinát Martinov a. s. | OSTRAVA | Martinov | PMP |

CZ 318 | Bilbo | MOST | | PMP |

CZ 931 | Drůbežářské závody a. s. | KLATOVY | KLATOVY | PMP |

CZ 932 | Adex a. s. | LOMUTACHOVA | TACHOV | PMP |

CZ 962 | MSDZ PROMPT a. s. závod | MODŘICE | BRNO-VENKOV | PMP |

País: RUMANÍALand: RUMÆNIENLand: RUMÄNIENΧώρα: POYMANIACountry: ROMANIAPays: ROUMANIEPaese: ROMANIALand: ROEMENIËPaís: ROMÉNIAMaa: ROMANIALand: RUMÄNIEN

1 | 2 | 3 | 4 | 5 |

141 | SC Hannah Constanta SRL | Constanta | | PMP" |

--------------------------------------------------
Sklep Sveta

z dne 20. oktobra 1999

o določitvi organa za imenovanje generalnega sekretariata Sveta

(1999/692/ES, ESPJ, Euratom)

SVET EVROPSKE UNIJE JE –

ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev Skupnosti, ki jih določa Uredba Sveta (EGS, Euratom, ESPJ) št. 259/68 z dne 29. februarja 1968 [1], kakor je bila nazadnje spremenjena z Uredbo (ES, ESPJ, Euratom) št. 1238/1999 [2], in zlasti člena 2 navedenih kadrovskih predpisov in člena 6 navedenih pogojev,

ob upoštevanju naslednjega:

(1) V skladu s prvim pododstavkom člena 207(2) Pogodbe ES, prvim pododstavkom člena 30(2) Pogodbe ESPJ in prvim pododstavkom člena 121(2) Pogodbe Euratom, kakor so bile spremenjene z Amsterdamsko pogodbo, ki je začela veljati 1. maja 1999, je generalni sekretariat Sveta podrejen generalnemu sekretarju, visokemu predstavniku za skupno zunanjo in varnostno politiko, v nadaljevanju "generalni sekretar", ki mu pomaga namestnik generalnega sekretarja.

(2) Treba je sprejeti nov sklep, ki bo določil organ za imenovanje generalnega sekretariata Sveta, in razveljavil Sklepa 63/2/Euratom in 63/9/EGS [3] –

SKLENIL:

Člen 1

Pooblastila, ki so na organ za imenovanje prenesena s Kadrovskimi predpisi, na organ, pristojen za sklepanje kadrovskih pogodb, pa s Pogoji za zaposlitev drugih uslužbencev, glede generalnega sekretariata Sveta izvajajo:

(a) Svet za generalnega sekretarja in namestnika generalnega sekretarja;

(b) Svet na predlog generalnega sekretarja glede uporabe členov 1, 13, drugega odstavka člena 15, členov 16, 22, 29, 30, 31, 32, 38, 41, 49, 50, 51, 78, 87, 88, 89 in 90 za uradnike in druge uslužbence iz razreda 1 kategorije A; generalni sekretar lahko svoje pooblastilo glede predloga prenese na namestnika generalnega sekretarja;

(c) generalni sekretar v drugih primerih; generalni sekretar lahko svoja pooblastila prenese na namestnika generalnega sekretarja.

Namestnik generalnega sekretarja lahko vsa pooblastila, ki jih nanj prenese generalni sekretar, v celoti ali delno prenese na generalnega direktorja administracije, kolikor gre za uporabo Pogojev za zaposlitev drugih uslužbencev in Kadrovskih predpisov za uradnike v kategorijah B, C in D. Prenosa pooblastil pa ne sme razširiti na pooblastila, ki so nanj prenesena glede imenovanja uradnikov in njihovega prenehanja zaposlitve ter glede zaposlovanja drugih uslužbencev.

Člen 2

Sklepa 63/9/EGS in 63/2/Euratom se razveljavita.

Člen 3

Ta sklep začne učinkovati z dnem sprejetja.

Člen 4

Ta sklep se objavi v Uradnem listu Evropskih skupnosti.

V Bruslju, 20. oktobra 1999

Za Svet

Predsednica

T. Halonen

[1] UL L 56, 4.3.1968, str. 1.

[2] UL L 150, 17.6.1999, str. 1.

[3] Sklepa Sveta z dne 14. maja 1962 o določitvi organa za imenovanje sekretariata Svetov (UL 5, 16.1.1963, str. 33 in str. 34).

--------------------------------------------------
Sklep Sveta

z dne 13. septembra 1999

o imenovanju generalnega sekretarja Sveta Evropske unije, visokega predstavnika za skupno zunanjo in varnostno politiko

(1999/629/ES, ESPJ, Euratom)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,

ob upoštevanju Pogodbe o ustanovitvi Evropske skupnosti za premog in jeklo ter zlasti člena 30(2) Pogodbe,

ob upoštevanju Pogodbe o ustanovitvi Evropske skupnosti za atomsko energijo in zlasti člena 121(2) Pogodbe,

ob upoštevanju Sklepa Sveta 1999/543/ES, ESPJ, Euratom z dne 29. julija 1999 o podaljšanju mandata g. Jürgena Trumpfa kot generalnega sekretarja Sveta Evropske unije [1],

ob upoštevanju soglasja g. Jürgena Trumpfa o odstopu s funkcije z dnem 17. oktobra 1999,

ker je treba imenovati novega generalnega sekretarja Sveta Evropske unije, visokega predstavnika za skupno zunanjo in varnostno politiko,

SKLENIL:

Člen 1

G. Javier Solana Madariaga je imenovan za generalnega sekretarja Sveta Evropske unije, visokega predstavnika za skupno zunanjo in varnostno politiko, za obdobje petih let, šteto od 18. oktobra 1999.

Člen 2

Sklep Sveta 1999/543/ES, ESPJ, Euratom z dne 29. julija 1999 se spremeni, kolikor je v nasprotju s tem sklepom.

Člen 3

O tem sklepu g. Javierja Solano Madariago in g. Jürgena Trumpfa uradno obvesti predsednik Sveta.

Sklep se objavi v Uradnem listu Evropskih skupnosti.

V Bruslju, 13. septembra 1999

Za Svet

Predsednica

T. Halonen

[1] UL L 209, 7.8.1999, str. 28.

--------------------------------------------------
Odločba Komisije

z dne 18. junija 1999

o spremembah Odločb 96/579/ES in 97/808/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s proizvodi za prometno ureditev in tlaki

(notificirana pod dokumentarno številko K(1999) 1484)

(Besedilo velja za EGP)

(1999/453/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta št. 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta št. 93/68/EGS [2], in zlasti člena 13(4) direktive,

(1) ker je Komisija že sprejela vrsto odločb v zvezi s potrjevanjem skladnosti gradbenih proizvodov v skladu s členom 20(2) Direktive 89/106/EGS; ker bo te odločbe morda treba prilagoditi tehničnemu napredku; ker to velja za Odločbo 96/579/ES [3] in Odločbo 97/808/ES [4];

(2) ker so ukrepi, predvideni s to odločbo, v skladu z mnenjem Stalnega odbora za gradbeništvo,

SPREJELA NASLEDNJO ODLOČBO:

Člen 1

Odločba 96/579/ES se spremeni:

(1) V Prilogo II se po naslovu

"Materiali za označevanje vozišč"

vstavi naslednja alinea:

"— vključeni materiali (steklasta zrna, agregati proti drsenju in kombinacije obeh);"

(2) V Prilogo III se po naslovu

"Materiali za označevanje vozišč"

v stolpec

"Proizvod(-i)"

tabele družine proizvodov

"PROMETNA UREDITEV (1/2)"

vstavi naslednja alinea:

"— vključeni materiali (steklasta zrna, agregati proti drsenju in kombinacije obeh);".

Člen 2

Odločba 97/808/ES se spremeni:

1. V Prilogo I se doda odstavek:

"Materiali za tlake za zunanje površine.

Materiali za tlake za notranje površine iz požarnih razredov AFL, BFL ali CFL, katerih požarna odpornost se med proizvodnjo ne spremeni, požarnih razredov DFL, EFL ali FFL; in tudi razreda AFL, ki jih v skladu z Odločbo 96/603/ES ni treba preskušati glede požarnih lastnosti."

2. V Prilogo II se doda odstavek:

"Materiali za tlake za notranje površine iz požarnih razredov AFL, BFL ali CFL, katerih požarna odpornost se med proizvodnjo spremeni, na splošno tiste, ki so dovzetne za kemične spremembe, npr. zaviralci gorenja, ali tisti, pri katerih lahko sprememba sestave povzroči spremembo požarne odpornosti."

3. V Prilogo III se v tabelo za družino proizvodov

"TLAKI (2/2)"

vstavi naslednja vrstica:

"Materiali za tlake | Za notranje površine | AFL - BFL - CFL(1) | 1(2) |

AFL - BFL - CFL(3) | 3(4) |

AFL(5) - DFL – EFL - FFL | 3(4) |

Za zunanje površine | | 4 (6)" |

Člen 3

Ta odločba je naslovljena na države članice.

V Bruslju, 18. junija 1999

Za Komisijo

Martin Bangemann

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

[3] UL L 254, 8.10.1996, str. 52.

[4] UL L 331, 3.12.1997, str. 18.

--------------------------------------------------
Sklep Sveta

z dne 22. februarja 1999

o sklenitvi okvirnega sporazuma o sodelovanju med Evropsko gospodarsko skupnostjo ter Republikami Kostarika, El Salvador, Gvatemala, Honduras, Nikaragva in Panama

(1999/194/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v povezavi s členom 228(2), prvi stavek in (3), prvi odstavek Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi morala Skupnost za dosego svojih ciljev na področju zunanjih gospodarskih odnosov odobriti okvirni sporazum o sodelovanju z Republikami Kostarika, El Salvador, Gvatemala, Honduras, Nikaragva in Panama,

SKLENIL:

Člen 1

V imenu Skupnosti se odobri okvirni sporazum o sodelovanju med Evropsko gospodarsko skupnostjo in Republikami Kostarika, El Salvador, Gvatemala, Honduras, Nikaragva in Panama.

Besedilo sporazuma je priloženo temu sklepu.

Člen 2

Predsednik Sveta da uradno obvestilo, predvideno v členu 37 sporazuma.

Člen 3

V Skupnem odboru, ustanovljenem s členom 33 sporazuma, Skupnost zastopa Komisija Evropskih Skupnosti, ki ji pomagajo predstavniki držav članic.

Člen 4

Ta sklep začne veljati dan po objavi v Uradnem listu Evropskih skupnosti.

V Luksemburgu, 22. februarja 1999

Za Svet

Predsednik

H.-F. von Ploetz

[1] UL C 77, 1

8.3.1993, str. 30.

[2] UL C 255, 20.9.1993, str. 167.
Odločba Komisije

z dne 23. aprila 1998

o dopolnitvi Odločbe 83/471/EGS o Inšpekcijskem odboru Skupnosti glede uporabe lestvice za razvrščanje trupov odraslega goveda

(98/296/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestvice Skupnosti za razvrščanje trupov odraslega goveda [1], kakor je bila nazadnje spremenjena z Uredbo (EGS) št. 1026/9 [2], in zlasti četrtega odstavka člena 5 Uredbe,

ker se morajo glede na pridobljene izkušnje prilagoditi podrobna pravila glede članstva v inšpekcijskem odboru, predvidena v členu 5 zgoraj navedene uredbe, časovni razmiki izvajanja inšpekcijskih pregledov na kraju samem in rok za oddajo poročil o inšpekciji; ker je treba temu primerno prilagoditi Odločbo Komisije 83/471/EGS [3], kakor je bila nazadnje spremenjena z Odločbo 95/201/ES [4];

ker so ukrepi, predvideni s to odločbo, v skladu z mnenjem Upravljalnega odbora za goveje in telečje meso,

SPREJELA NASLEDNJO ODLOČBO:

Člen 1

Odločba 83/471/EGS se spremeni:

1. člen 2(2) se nadomesti z naslednjim:

"2. Inšpekcije na kraju samem izvaja v dani državi članici delegacija odbora, ki šteje največ:

- tri izvedence Komisije, od katerih eden opravlja funkcijo predsednika odbora,

- enega izvedenca iz zadevne države članice,

- osem izvedencev iz drugih držav članic."

2. prvi pododstavek člena 3(2) se nadomesti z naslednjim:

"2. Inšpekcijski pregledi na kraju samem se izvajajo v rednih časovnih presledkih v vsaki državi članici in jim po potrebi lahko sledijo dodatni obiski.

V takih primerih se članstvo v odboru lahko zmanjša.";

3. člen 4(2) se nadomesti z naslednjim:

"2. Predsednik odbora sestavi poročilo o izvedenih inšpekcijskih pregledih, ki vsebuje sklepe iz odstavka 1. Poročilo se ob prvi priložnosti pošlje pregledani državi članici, nato pa drugim državam članicam."

Člen 2

Ta odločba je naslovljena na države članice.

V Bruslju, 23. aprila 1998

Za Komisijo

Franz Fischler

Član Komisije

[1] UL L 123, 7.5.1981, str. 3.

[2] UL L 106, 26.4.1991, str. 2.

[3] UL L 259, 20.9.1983, str. 30.

[4] UL L 128, 13.6.1995, str. 18.

--------------------------------------------------
Sklep Sveta

z dne 12. februarja 1998

o odobritvi, v imenu Evropske skupnosti, sprememb dodatkov I in II k Bonski konvenciji o varstvu selitvenih vrst prosto živečih živali, kakor je bilo sklenjeno na petem zasedanju Konference pogodbenic Konvencije

(98/145/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 130s(1), v povezavi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker je Evropska skupnost na podlagi Sklepa 82/461/EGS [3] pogodbenica Konvencije o varstvu selitvenih vrst prosto živečih živali;

ker je bilo na petem zasedanju Konference pogodbenic od 10. do 16. aprila 1997 v Ženevi enaindvajset ogroženih selitvenih vrst dodanih v dodatek I h Konvenciji, dvaindvajset vrst pa je bilo dodanih v dodatek II h Konvenciji; ker je Komisija sodelovala na tem zasedanju v imenu Skupnosti;

ker je enajst vrst urejenih z Direktivo Sveta 79/409/EGS z dne 2. aprila 1979 o ohranjanju prosto živečih ptic [4];

ker skladno s členom XI Konvencije sprememba dodatka h Konvenciji začne veljati za vse pogodbenice devetdeset dni po zasedanju Konference pogodbenic, na katerem je bila sprejeta, razen za tiste pogodbenice, ki v skladu z odstavkom 6 navedenega člena uveljavijo pridržek;

ker mora Skupnost odobriti spremembe dodatkov I in II h Konvenciji, ki so bile sprejete na petem zasedanju pogodbenic, kakor je to opredeljeno v členu XI Konvencije,

SKLENIL:

Člen 1

Vključitev vrst Lutra provocax, Lutra felina, Puntoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola v dodatek I h Konvenciji o varstvu selitvenih vrst prosto živečih živali in vrst Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola v dodatek II h Konvenciji se odobri v imenu Evropske skupnosti.

Člen 2

Ta sklep se objavi v Uradnem listu Evropskih skupnosti.

V Bruslju, 12. februarja 1998

Za Svet

Predsednik

J. Battle

[1] UL C 267, 3.9.1997, str. 66.

[2] UL C 339, 10.11.1997.

[3] UL L 210, 19.7.1982, str. 10.

[4] UL L 103, 25.4.1979, str. 1.

--------------------------------------------------
Odločba Komisije

z dne 10. junija 1997

o četrti spremembi Odločbe 92/486/EGS o načinu sodelovanja med strežniškim centrom Animo in državami članicami

(Besedilo velja za EGP)

(97/395/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Odločbo 92/118/EGS [2], in zlasti člena 20(3) Direktive,

ker zasebno podjetje opravlja študijo zato, da bi omogočili podrobno preučitev različnih strukturnih možnosti omrežja Animo;

ker je za zagotovitev kontinuitete omrežja, dokler navedena študija ne bo končana, treba podaljšati obdobje veljavnosti ureditve, določene z Odločbo Komisije 92/486/EGS z dne 25. septembra 1992 o načinu sodelovanja med strežniškim centrom Animo in državami članicami [3], kakor je bila nazadnje spremenjena z Odločbo 96/296/ES [4];

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V členu 2a(1) Odločbe 92/486/EGS se prva alinea nadomesti z:

"— podaljšajo za dve leti"

.

Člen 2

Ta odločba je naslovljena na države članice.

V Bruslju, 10. junija 1997

Za Komisijo

Franz Fischler

Član Komisije

[1] UL L 224, 18.8.1990, str. 29.

[2] UL L 62, 15.3.1993, str. 49.

[3] UL L 291, 7.10.1992, str. 20.

[4] UL L 113, 7.5.1996, str. 25.

--------------------------------------------------
Odločba Komisije

z dne 10. oktobra 1997

o spremembi Odločbe 92/160/EGS o določitvi regionalizacije nekaterih tretjih držav za uvoz kopitarjev v zvezi z uvozom kopitarjev iz Rusije

(Besedilo velja za EGP)

(97/685/ES)

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 13(2) Direktive,

ker Odločba Komisije 92/160/EGS [2], kakor je bila nazadnje spremenjena z Odločbo 97/350/ES [3], določa regionalizacijo nekaterih tretjih držav za uvoz kopitarjev; ker ta regionalizacija temelji na zdravstvenem stanju živali tretjih držav;

ker so pristojni veterinarski organi Rusije predložili zadostna jamstva, da je provinca Kaliningrad Ruske federacije prosta spolne kuge konj (Durine); ker je zato treba Odločbo Komisije 92/160/EGS spremeniti;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Beseda "Kaliningrad" se vstavi za besedami "province" v prvi alinei dela, ki se nanaša na Rusijo v Prilogi k Odločbi 92/160/EGS.

Člen 2

Ta odločba je naslovljena na države članice.

V Bruslju, dne 10. oktobra 1997

Za Komisijo

Franz Fischler

Član Komisije

[1] UL L 224, 18.8.1990, str. 42.

[2] UL L 71, 18.3.1992, str. 27.

[3] UL L 150, 7.6.1997, str. 44.

--------------------------------------------------
Sklep Sveta

z dne 10. aprila 1995

o sklenitvi Sporazuma v obliki izmenjave pisem med Evropsko skupnostjo ter Republiko Islandijo, Kraljevino Norveško in Švicarsko konfederacijo o spremembi Konvencije z dne 20. maja 1987 o skupnem tranzitnem postopku

(97/225/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker člen 15(2) Konvencije med Evropsko gospodarsko skupnostjo in Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku [1] pooblašča Skupni odbor, ustanovljen s to konvencijo, da priporoči spremembe Konvencije;

ker je Skupni odbor priporočil spremembo Konvencije, da bi omogočil izterjavo terjatev z medsebojno pomočjo med pogodbenicami;

ker so zadevne spremembe določene v Priporočilu št. 1/94 Skupnega odbora; ker je treba odobriti Sporazum v obliki izmenjave pisem v zvezi z navedenim priporočilom,

SKLENIL:

Člen 1

Sporazum v obliki izmenjave pisem med Evropsko skupnostjo in Republiko Islandijo, Kraljevino Norveško in Švicarsko konfederacijo o spremembi Konvencije z dne 20. maja 1987 o skupnem tranzitnem postopku je odobren v imenu Skupnosti.

Besedilo Sporazuma je priloženo k temu sklepu.

Člen 2

Predsednika Sveta se pooblasti, da imenuje osebo, pooblaščeno za podpis Sporazuma, ki zavezuje Skupnost.

V Luxembourgu, 10. aprila 1995

Za Svet

Predsednik

A. Juppé

[1] UL L 226, 13.8.1987, str. 2.

--------------------------------------------------
Odločba Komisije

z dne 29. januarja 1996

o spremembi Odločbe 94/360/ES o zmanjšanju pogostnosti fizičnih pregledov pošiljk nekaterih proizvodov ob uvozu iz tretjih držav

(Besedilo velja za EGP)

(96/104/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/675/EGS z dne 10. decembra 1990 o določitvi načel za organizacijo veterinarskih pregledov proizvodov, ki vstopajo v Skupnost iz tretjih držav [1], kakor je bila nazadnje spremenjena z Direktivo 95/52/ES [2], in zlasti člena 8(3) Direktive,

ker je Komisija v Odločbi 94/360/ES [3], kakor je bila nazadnje spremenjena z Odločbo 95/270/ES [4], sprejela ukrepe za zmanjšanje pogostnosti fizičnih pregledov pošiljk proizvodov ob uvozu iz tretjih držav; ker se mora ta pogostnost pregledov uporabljati od 1. februarja 1996 po presoji pogostnosti na podlagi rezultatov vseh pregledov uvoženih pošiljk proizvodov;

ker je potreben dodaten napredek za uskladitev uvoznih pogojev za uvožene proizvode;

ker so potrebne dodatne izkušnje pri pregledih pošiljk držav članic, da se opravi presoja pogostnosti, predvidena v členu 3(3); ker je zato treba datum uporabe pogostnosti preložiti na 1. januar 1997;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba Komisije 94/360/ES se spremeni:

- v členu 3(1) se datum "1. december 1995" nadomesti s "1. januar 1996",

- v členu 3(3) se datum "1. februar 1996" nadomesti s "15. maj 1996",

- v členu 7 se datum "1. februar 1996" nadomesti s "1. januar 1997".

Člen 2

Ta odločba je naslovljena na države članice.

V Bruslju, 29. januarja 1996

Za Komisijo

Franz Fischler

Član Komisije

[1] UL L 373, 31.12.1990, str. 1.

[2] UL L 265, 8.10.1995, str. 16.

[3] UL L 158, 25.6.1994, str. 41.

[4] UL L 165, 15.7.1995, str. 24.

--------------------------------------------------